[{"text_idx": "#000001", "text": "Muud asutused: apteek, prilli-, lille- ja rehabilitatsiooniabipood, ortokliinik, Silmake, pereno\u0303ustamine, hambaravi, psu\u0308hhokonsultandid"}, {"text_idx": "#000005", "text": "Juhend kolleegile u\u0308lekaaluliste laste hindamiseks\nLaste hu\u0308pertensiooni vastu vo\u0303itlemise na\u0308dal Euroopas"}, {"text_idx": "#000009", "text": "16. augustil, Tallinn-Helsingi regati pidulikul lo\u0303putseremoonial, ulatas vo\u0303istluse peakorraldaja Matti Vuolanen Pirita jahisadamas Tallinna Lastehaiglale tsheki purjetajate osalustasust kogutud toeka summa, 9900 euroga."}, {"text_idx": "#000010", "text": "\u201eSelleaastane vo\u0303istlus oli ja\u0308rjekorras kaheku\u0308mne teine, ta\u0308pselt sama kaua on regati korraldajad ka Tallinna Lastehaiglat toetanud. To\u0303si, esimesed kaks-kolm aastat la\u0308ks raha jagamisele Helsingi U\u0308likooli Lastekliinikuga, seeja\u0308rel ja\u0308a\u0308di toetama ainult meid,\u201c u\u0308tleb Tallinna Lastehaigla juhatuse esimees dr Katrin Luts.Katrin Lutsu so\u0303nul kulutab haigla purjetajate selle-aastase panuse aparatuuri ostuks anestesioloogia-intensiivraviosakonda, mis praegu on la\u0308bimas uuenduskuuri. U\u0308htekokku osales vo\u0303istlusel 35 firmale ning 142 eraisikutele kuuluvat jahti. Eestist oli pa\u0308rit viis vo\u0303istkonda."}, {"text_idx": "#000011", "text": "Tallinna Lastehaigla psu\u0308hhiaatriaosakonna patsientidel on 1. septembril kooliaktus"}, {"text_idx": "#000012", "text": "Esimest korda lastehaigla ajaloos ta\u0308histavad koolialguse pa\u0308eva ka suletud psu\u0308hhiaatriaosakonnas ravil viibivad riskika\u0308itumisega lapsed ja noorukid. 1. septembril kell 12.00 kohtuvad nad oma kahe ku\u0308laliso\u0303petajaga Tallinna Konstantin Pa\u0308tsi vabao\u0303hukoolist, kes hakkavad andma tunde to\u0308o\u0308pa\u0308evadel kella ku\u0308mnest hommikul u\u0308heni pa\u0308eval."}, {"text_idx": "#000013", "text": "\u201eO\u0303ppeto\u0308o\u0308 algus psu\u0308hhiaatriakliinikus ta\u0308hendab ko\u0303igi reeglite ja\u0308rgi toimiva psu\u0308hhiaatrilise ravikeskuse u\u0308ht algusetappi. Lapsed, kelle suurimaks mureks on tihti just o\u0303ppeto\u0308o\u0308st va\u0308lja langemine, saavad hakata parandama u\u0308ht va\u0308ga olulist osa oma elust,\u201c u\u0308tleb Tallinna Lastehaigla psu\u0308hhiaatriakliiniku juhataja Anne Kleinberg.Tavaliselt on psu\u0308hhiaatriaosakonnas korraga ravil kuus kooliealist last. O\u0303ppimisele on osakonna pa\u0308evaplaanis varemgi aega pu\u0308hendatud, aga seni pole seda tehtud eriva\u0308ljao\u0303ppe saanud pedagoogide ka\u0308e all.Koolito\u0308o\u0308le on pandud ro\u0303hku ka ja\u0308rgmise aasta su\u0308giseks valmivas Laste Vaimse Tervise Keskuses. Uues hoones on koht kahele klassiruumile, millest u\u0308ks on mo\u0303eldud noorematele, teine vanematele o\u0303pilastele. Pa\u0308tsi vabao\u0303hukooli asutas Eesti Punase Risti Peavalitsus riigivanem Konstantin Pa\u0308tsi initsiatiivil 1938. aastal. Praegu Haridus- ja Teadusministeeriumi hallatav riigi po\u0303hikool on mo\u0303eldud tundeelu- ja ka\u0308itumisha\u0308iretega o\u0303pilastele."}, {"text_idx": "#000016", "text": "Silindrisse talletati 7. augusti Postimees, Eesti Pa\u0308evaleht ja O\u0303htuleht; hulk haigla infolehti la\u0308bi aegade, kus tulevasest keskusest juttu; laste joonistatud pildid soovidega; kolm komplekti euromu\u0308nte, stressipall, ministri ning suursaadiku visiitkaardid.Rohkem pilte vt siitVt ka TV3, ERR, Med24 ja TallinnaTV uudiseid."}]